Ljudi sa ovom krvnom grupom su zaštićeniji u pandemiji: Vjerovatnoća da se zaraze, ali i da razviju teže simptome je znatno manja | CazinDanas\nLjudi sa ovom krvnom grupom su zaštićeniji u pandemiji: Vjerovatnoća da se zaraze, ali i da razviju teže simptome je znatno manja\nLjudi sa nultom negativnom krvnom grupom (0-) imaju 12 posto manje šansi da se zaraze korona virusom u odnosu na sve ostale krvne grupe, pokazalo je novo istraživanje.\nIsto istraživanje pokazuje i da je manja šansa da će se sve negativne krvne grupe (O-, A-, B- ili AB-) zaraziti virusom u odnosu na pozitivne – u prosjeku, čak 21 posto je manja šansa da će se negativne krvne grupe zaraziti.\nUz to, kako prenosi “Dejli mejl”, ljudi s nultom negativnom krvnom grupom imaju i 13 posto manje šansi da razviju teške simptome i 19 posto je manja vjerovatnoća da umru od posljedica virusa.\n– Među 1.328 pacijenata inficiranih kovidom, najveća vjerovatnoća za smrtni ishod bila je kod nosioca krvnih grupa AB i B – stoji u zaključku ovog istraživanja objavljenom u časopisu Annals of Internal Medicine.\nOvi podaci podudaraju se sa već rađenom studijom u Kini, sprovedenoj nad pacijentima u provinciji Hubei, gdje su naučnici došli do istog zaključka.\nDvostruko je veća vjerovatnoća da će zaraženi sa krvnom grupom A završiti na respiratoru u odnosu na zaraženog sa nultom (0) krvnom grupom. Krvne grupe B i AB su negdje između, zaključili su tada naučnici, prenosi “Žena“.


Zlatibor - Autentični srpski proizvodi na Sretenjskom marketu\nJedan od najvećih lidera zlatiborskog turizma, hotel "Zlatibor Mona" ove godine prvi put organizuje sajamsku manifestaciju "Sretenjski market" koja je svečano otvorena juče, 14. februara u kongresnom centru "Koledo".\nOdmah nakon otvaranja, manifestacija je privukla veliku pažnju znatiželjnih gostiju koji uživaju u prazničnom odmoru i zimskom raspustu na najlepšoj srpskoj planini. Autentični proizvodi i ukusi Srbije, koji su tema ovog sajma, ne privlače samo brojne turiste, već i meštane Zlatibora i okoline, a hotel "Mona" tokom tri sajamska dana postaje mesto okupljanja ljubitelja tradicionalnih srpskih proizvoda.\n"Naša želja je da upotpunimo aktuelnu ponudu Zlatibora i da ljudima u periodu Sretenja i dečijeg zimskog raspusta ponudimo još jednu aktivnost kroz koju mogu da se zabave, upoznaju nešto novo i kojom mogu upotpuniti svoj odmor. Takođe, ideja je i da ohrabrimo kako lokalne, tako i regionalne proizvođače i da im pružimo priliku da predstave svoje proizvode", objašnjava Dejan Pejčinović ispred hotela Zlatibor Mona.\nZlatibor je već prvog prazničnog dana prepun turista, a još veći broj gostiju očekuje se tokom popdneva. Padine i vrhovi "zlatne planine" prekriveni su snegom, sankališta i skijališta ispunjena dečijim smehom i ljubiteljima zimskih sportova, a u kafićima i restoranima traži se mesto više. Planina, nikada lepša, u svom punom sjaju, širom raširenih ruku dočekuje sve goste koji žele da praznične dane provedu u najlepšem zimskom ambijentu.\nAutentični srpski proizvodi na Sretenjskom marketu X


Moguća privredna saradnja Banjaluke i Velenja\n16.03.2015. / 13:22\nBANJALUKA, Razmjena iskustava Banjaluke i Velenja u oblasti privrede bila bi višestruko korisna za obje lokalne zajednice, nakon čega bi mogla da se dalje razvija i produbljuje privredna saradnja, konstatovano je na današnjem sastanku gradonačelnika Banjaluke Slobodana Gavranovića i gradonačelnika Velenja Bojana Kontiča i njihovih delegacija.\nGavranović je rekao da je nakon ovog prvog susreta u Banjaluci prihvatio poziv Kontiča da delegacija ovog grada zajedno sa delegacijom banjalučke Privredne komore i privrednicima posjeti Velenje.\n“Banjaluka tradicionalno ima veoma dobru saradnju sa slovenačkim gradovima, ali i slovenačkom nacionalnom manjinom koja je najbrojnija u Banjaluci, a koja kao takva predstavlja svojevrsni most ka mnogim lokalnim zajednicama u Sloveniji”, istakao je gradonačelnik Banjaluke.\nGradonačelnik Velenja Bojan Kontič rekao je da je razgovor sa predstavnicima grada Banjaluka bio veoma konstruktivan, te da je zadovoljan ishodom sastanka.\nOn je naglasio da je Velenje manji grad, ali da je poznat po industriji koja se decenijama razvijala.\n“Pokušaćemo na polju privrede da pronađemo mogućnosti saradnje. To je najbolji put da uspostavimo saradnju, a kada to ostvarimo, onda možemo razgovarati i o saradnji u oblastima kulture, sporta i slično”, rekao je Kontič.\nU delegaciji Slovenije koja se sastala sa gradonačelnikom Banjaluke i njegovim saradnicima bila je i potpredsjednik slovenačkog parlamenta Andrea Katič.\nDelegacija iz Slovenije tokom današnjeg boravka u Banjaluci sastala se i sa predsjednikom Republike Srpske Miloradom Dodikom i predsjednikom Vlade Republike Srpske Željkom Cvijanović. Srna\nTagovi: banjalukasaradnjaslobodan gavranovicvelenje


NERVNI GAS IZ SKRIVENE KAMERE: Atentatorke Kim Džong Nama se brane na sudu | Ekspres.net\nNERVNI GAS IZ SKRIVENE KAMERE: Atentatorke Kim Džong Nama se brane na sudu\nIndonežanka Siti Aisjah i njena “saučesnica” Doan Thi Huong, iz Vijetnama, nalaze se pred sudom zbog optužbi da su pokušale da ubiju Kim Džong Nama, polubrata severnokorejskog lidera Kim Džong Una.\nOve dve žene, za koje se veruje da su pravi agenti-ubce, budući da su uhvaćene u trenutku kada su pokušale da poprskaju svoju žrtvu nervnim agensom, brane se pred sudom rečima da su verovale da se nalaze u “Skrivenoj kameri”, i da nisu znale kako zapravo imaju nervni gas u rukama!\nSudija Azami Arifin, koji će presedavati na ovom suđenju, izjavio je da veruje da je u pitanju “brižljivo planirana zavera”, koju su oranizovale dve optuženice i još četiri državljana Severne Koreje, koji žele da sistematski obrišu Kim lozu.\n“Ovaj slučaj se može smatrati političkim atentatom, iako nemamo konkretne dokaze da podržimo tu tvrdnju”, ističe Arifin, koji je pozvao dve žene na odbranu i ukazao da će suđene trajati još mesecima.\nTags Kim Džong Namnapadnervni gas\nPENTAGON: SAD izvele više od 100 napada u Siriji TRAMP: Misija uspešno izvedena, napadi savršeno izvedeni, hvala na mudrosti i snazi Velike Britanije i Francuske SPREČEN NAPAD TERORISTA NA BESMRTNI PUK NA ČELU SA PUTINOM: Pohapšeno nekoliko grupa, hteli eksplozivom da se raznesu u masi U SAMOUBILAČKOM NAPADU 31 OSOBA IZGUBILA ŽIVOT: Ima i povređenih koji su još uvek u kritičnom stanju


Zaposleni kompanije Pernod Ricard simboličnom trkom obezbedili sredstva za donaciju Institutu za neonatologiju - Moja Srbija\n„Velika nam je čast što možemo da učestvujemo u ovakvom projektu od nesumnjivog humanitarnog značaja. Tradicionalna saradnja kompanije Pernod Ricard sa Fondom B92 umnogome je pomogla bolnicama i medicinskim centrima u Srbiji. Na ovom uspešnom putu planiramo da ostanemo ujedinjeni i u narednim godinama, uz iskrenu nadu da ćemo na ovaj način uspeti da spasemo mnogo mladih života”, rekao je Vladimir Pavlović, Direktor za poslovni razvoj Pernod Ricard Srbija.\nCilj kampanje „Bitka za porodilišta” je da opremanjem pomogne porodilištima i medicinskim centrima u Srbiji. Stoga je do sada više od 40 porodilišta dobilo svu potrebnu medicinsku opremu, ukupne vrednosti preko tri miliona evra. I to nije sve. „Bitka za porodilišta” trajaće dok sva porodilišta u Srbiji ne budu u potpunosti opremljena.\nTags: Beogradski maraton, Fond B92, Fondacije, Pernod Ricard\n« Inicijativa za novu količinu vaučera za odmor\nMarija Mitrović: Lokalne fondacije povezuju ljude i podstiču solidarnost »


Emanuel i Brižit Makron - atipičan par koji privlači pažnju\n► Emanuel i Brižit Makron - atipičan par koji privlači pažnju\nKandidat centra Emanuel Makron, mogući budući predsednik Francuske, i njegova supruga Brižit predstavljaju atipičan par i nove su zvezde stranih medija uoči drugog kruga predsedničkih izbora u Francuskoj zakazanih za 7. maj, ocenila je agencija Frans pres.\nPosle rezultata prvog kruga izbora 23. aprila uveče, Makron (39) izašao je na binu držeći suprugu za ruku, elegantnu i vitku plavušu s plavim očima koja ima 63 godine.\nLjubavna priča učenika i njegove profesorke drame postala je uobičajena u francuskim medijima, gde su često na naslovnim stranama, ali sada sve veće interesovanje pokazuju strani mediji jer predstavljaju atipičan par koji će možda biti na čelu Francuske.\nIz dopisništva američke televizijske mreže Si-En-EN (CNN) u Parizu javljeno je da Amerikanci vole ljubavne priče.\nBritanski Dejli mejl je preneo da Makronovi predstavljaju "ljubavnu priču ovog veka", dok se nemački Bild zapitao: "Ona je od njega starija 24 godine. Kako može da funkcionše takav par?".\nIza te razlike u godinama, koja je slična kao kod američkog predsednika Donalda Trampa koji ima 70 godina i njegove supruge Melanije (47), krije se "nekonvencionalna romansa sa aurom nekonformizma", ocenio je AFP.\nMladi Emanuel 1993. godine, sa tada 15 godina, upisao je u Amijenu, malom gradu na severu Francuske, časove u pozorišnoj radionici grada, ne znajući tada da će mu to promeniti život, jer se zaljubljuje u svoju profesorku drame, 24 godine stariju i udatu ženu sa troje dece.\n"Emanuel mi je sa 17 godina rekao da ću se jednog dana, bez obzira na sve, udati za njega", rekla je Brižit Makron.\nDa bi smirili njegov ljubavni žar, Makronovi roditelji odlučuju da Emanuela pošalju u Pariz na dalje studije. Međutim, Makron je tada rekao da ima samo jednu želju, da oženi Brižit, i njegova želja se ostvarila 2007. godine.\nbridžit makron /\nPredsednica ekstremno desničarske stranke Nacionalno okupljanje Marin Le Pen izjavila je danas da je odlučila da se kandiduje za predstojeće predsedničke izbore u Francuskoj, zakazane 2022....\nMakron sa liderima Grupe pet zemalja Sahela o borbi potiv džihadista\nFrancuski predsednik Emanuel Makron i predsednici Grupe pet zemalja Sahela danas su se sastali na jugozapadu Francuske gde razgovaraju o jačanju vojne saradnje u borbi protiv džihadista nakon...\nMakron i Putin razgovarali o Iranu i pozvali sve strane na uzdržanost\nPredsednici Rusije i Francuske, Vladimir Putin i Emanuel Makron, razgovarali su danas o situaciji u Iranu i pozvali sve strane da pokažu uzdržanost, saopštio je večeras Kremlj.\nFrancuska želi da se postupak prijema novih članica u Evropsku uniju najpre "preuredi" pre no što EU da "zeleno svetlo" za početak pregovora sa Severnom Makedonijom i...\nFilm "1917" dobitnik glavne nagrade Američkog udruženja producenata\nFilm "1917" reditelja Sema Mendesa dobitnik je glavne nagrade za najbolji igrani film Američkog udruženja producenata (Producers Guild of America -PGA), na ceremoniji koju nije prenosila televizija održanoj sinoć u Los Anđelesu.\nBore na licu su znak tegoba: Šta znače bore na čelu, a šta oko očiju\nPre nego što počnete da razmišljate o tome kako da se oslobodite bora kao znakova starenja, trebalo bi da se setite da su one istovremeno "pisani" trag proživljenog iskustva, ali i ogledalo zdravlja i ličnosti.\nRetka kovanica britanskog kralja Edvarda prodata za milion funti\nKako foka pomaže NASA da prikupi važne podatke o klimatskom sistemu?\nTemperatura vode pruža značajne informacije o klimatskom sistemu i važan je parametar u prognozi vremena i atmosferskim simulacijima.


Advokatska komora zakazala konferenciju svih branilaca - Advokatska kancelarija Krstić\nAdvokatska komora za 25. fabruar zakazala konferenciju svih branilaca. Traže izmenu dva predloga zakona i ograničavanje nadležnosti notara. Spornim predlozima menja se funkcionisanje advokature.\n– Mislimo da su svi ovi problemi međusobno povezani i da im je cilj da se izmeni način funkcionisanja advokature kao profesije, čime se krši Ustav – kaže Tintor. – Obustava rada nije nešto što jedva čekamo, ali smo obavezni upravo prema građanima da branimo svoja i njihova prava.\n– Ne možemo da promenimo pravni stav Vrhovnog kasacionog suda, ali možemo da tražimo da se stavi van snage – kaže Tintor, i dodaje da će, ako država ne reši ove probleme, jedina opcija ostati protest.\nIz službe informisanja Ministarstva pravde „Novostima“ je pre dva dana rečeno da je sporazum sa advokatima u potpunosti sproveden i ispoštovan tako što su predložene izmene Zakona o prometu nepokretnosti, koje je Narodna skupština usvojila u januaru 2015. godine.\nAdvokatska kancelarija Krstić Bulevar Nemanjica25\nTC "Zona 3", lokal 85


Dan državnosti Srbije- Sretenje - Vesti Soko TV 15.02.2011.godine\nDan državnosti Srbije- Sretenje:: Povodom Dana državnosti, predsednik Srbije Boris Tadić dodeliće zlatne medalje za hrabrost Miloš Obilić šestorici pripadnika i pripadnici Ministarstva unutrašnjih poslova i Vojske Srbije i jednu srebrnu medalju za hrabrost\n14.02.2011. V E S T – Sretenje\nDan državnosti Srbije koji se praznuje, 15. februara, je neradan dan, saopštilo je Ministarstvo rada i socijalne politike. Neće raditi državni i drugi organi, privredna društva i drugi oblici organizovanja za obavljanje delatnosti ili usluga. Dan državnosti Srbije, praznuje se 15. februara, na Sretenje jer je na taj dan u Orašcu 1804. godine dignut Prvi srpski ustanak. To je i dan kada je u Kragujevcu 1835. godine izdat prvi ustav Kneževine Srbije - "Sretenjski ustav". Povodom Dana državnosti, predsednik Srbije Boris Tadić dodeliće zlatne medalje za hrabrost "Miloš Obilić" šestorici pripadnika i pripadnici Ministarstva unutrašnjih poslova i Vojske Srbije i jednu srebrnu medalju za hrabrost "Miloš Obilić".


Ujedinjeni Arapski Emirati: Pomilovan britanski doktorand : Južne vesti\nUjedinjeni Arapski Emirati: Pomilovan britanski doktorand\n13:21, 26. 11. 2018.\nMetju Hedžes je uhapšen zbog špijuniranja\nBritanski doktorand Metju Hedžes, koji je uhapšen u Ujedinjenim Arapskim Emiratima zbog navodnog špijuniranja, pomilovan je i pušten na slobodu.\nTridesetjednogodišnji Hedžes je poricao optužbe za špijunažu. Kaže da je u UEA radio istraživanje za doktorat.\nNjegova supruga Danijela Tejada, koja je priložila zahtev za pomilovanje, izjavila je da je „ushićena" i da „jedva čeka da se Metju vrati kući".\nZvaničnici UAE navode da je pomilovanje deo odluka donetih tokom proslave Dana državnosti. Ipak portparol Vlade UAE kaže da je Hedžes „100 odsto pripadnik tajne službe".\nVesti o njegovom pomilovanju iznete su tokom konferencije za novinare na kojoj je prikazan video u kojem Hedžes priznaje da je član britanske obaveštajne službe MI6.\nDanijela Tejada je odbacila ove optužbe. Za BBC je rekla da ju je pomilovanje „iznenadilo".\n„Prosto sam srećna i osećam veliko olakšanje što se to konačno događa.\nOvih sedam meseci su bili prava noćna mora i ne mogu da dočekam da se vrati kući", izjavila je Tejada za BBC.\nMinistar spoljnih poslova Velike Britanije Džeremi Hant je pomilovanje nazvao „sjajnim vestima" i pohvalio Danijelu Tejadu, nazvavši je „odanom ženom, koja se neverovatno borila i prošla kroz sam pakao".\nTužioci navode da je Hedžes priznao krivicu na suđenju u Abu Dabiju, gde je proglašen krivim za „špijuniranje u korist britanske vlade" i prošle nedelje osuđen na doživotnu robiju.\nHedžes je uvek tvrdio da je nevin i da je istraživao bezbednosne mere UAE u okviru doktorata na Duram univerzitetu.\nDžeremi Hant je tvitovao: „Sjajne vesti u vezi Metjua Hedžesa".\n„Iako se ne slažemo sa optužbama, zahvalni smo Vladi UAE zbog brzog rešavanja problema."\nHedžes, koji živi u Egzeteru u Engleskoj, uhapšen je u maju na aerodromu u Dubaiju.\nNjegova porodica je izjavila da je Hedžes tokom prvih šest nedelja ispitivan bez advokata.\n„Iako ne govori arapski, primoran je da potpiše dokument, za koji se ispostavilo da je priznanje", dodali su.\nTejada kaže da je njen suprug bio „apsolutno preplašen" činjenicom da je osuđen na doživotnu robiju u UAE i da je zbog toga proživljavao napade panike.\nDanijela Tejada se dugo borila da oslobodi muža\nPortparol Vlade UAE, Jabel Al Lamki, tvrdi da je Hedžes koristio „dva različita identiteta kako bi prikupljao informacije".\n„Nekada je bio Metju Hedžes, student doktorskih studija, a nekada Metju Hedžes, biznismen. Povremeno je bio istraživač, a povremeno biznismen, ali je 100 odsto bio pripadnik tajne službe."\nRekao je da je Hedžesovo pomilovanje omogućeno zbog „istorijskog prijateljstva i bliskih veza između UAE i Velike Britanije".\nProfesor Stjuart Kolbridž sa Duram univerziteta je rekao da je „presrećan zbog Metovog oslobađanja".\n„Nastavićemo da pružamo podršku Metu i njegovoj porodici nakon ovih traumatičnih događaja i jedva čekamo da ga dočekamo na Duram univerzitetu."


Nekoliko turističkih agencija vratiće državnu pomoć i otpustiti radnike – Zapadna Srbija\nOn je za agenciju Beta rekao da je situacija u poslovanju turističkih agencija “katastrofalna” jer četiri-pet meseci skoro da nema nikakvih prihoda i agencije nemaju novca da plate poreze i doprinose na tri minimalca koje su dobili iz prvog paketa državne pomoći.\n– Neke agencije su izračunale da im je racionalnije da vrate pomoć i otpuste radnike – rekao je Seničić.\nDodao je da od Vlade Srbije još nisu dobili odgovor na “Apel za pomoć” u kome su tražili otpis poreza i doprinosa na plate do kraja godine, moratorijum na otplatu kredita i poseban fond za kredite u Fondu za razvoj odakle bi se brže odobravali krediti za likvidnost jer se sada čeka tri meseca.\n– Novi paket pomoći države u iznosu od 60 odsto od minimalne zarade za dva meseca je za turističke agencije samo kap u moru jer za sada nema ni tri-četiri odsto prometa u odnosu na prosečan, pošto su otvorene samo dve strane destinacije Turska i Egipat – rekao je Seničić.\nKomercijalni direktor turističke agencije “Plana turs” Milan Vasić rekao je da je ta agencija ranije usluživala 35.000 turista, a ovog leta je u Egipat poslala 200, a u Tursku 600.\n– Bez sektorske podrške ne vidimo svetlo na kraju pandemije i agencije će prepoloviti broj zaposlenih pošto i odobravanje kredita za likvidnost ide presporo – rekao je Vasić.\nPrema rečima direktorke “Olimpik travel” Branke Karadžić ta agencija od početka pandemije u martu ima samo sedam odsto prihoda u odnosu na isti period 2019. godine.\n– Veće interesovanje za domaći turizam ne može ni u snu da nadoknadi nedostatak inostranih gostiju – rekla je Karadžić.\n– Ako ne bude sektorske pomoći bojim se da će biti velikih otpuštanja i da ćemo ‘u pepelu’ dočekati proleće – rekla je Karadžić.\nIzvršni direktor agencije “Kompas NS” Boris Eremić rekao je da je stanje u turizmu “katastrofalno” i da turisti čak i letovanje u Turskoj i Egiptu sve češće sami rezervišu preko “bukinga”, a da se agencijama obraćaju kad im treba podrška zbog nekog problema jer ta “mašina” ne može da ga reši.\n– Nalazimo se u 21. veku i ljudi sami traže rezervacije, a na domaćem tržištu mogu da se prodaju samo jeftini izleti na dan-dva koji nisu skuplji od 2.000 dinara – rekao je Eremić.\nTags Turističke agencije Post navigation\nSEKULIĆ: Odmor za dušu, otključana crkva bez igde ikoga, počivalište autora “Devojko mala” i bukvara


Predavanja o kriptovalutama novost na okupljanjima članova asocijacije\nProtekle srede ponovo smo se okupili u Dogma Tap room-u na redovnom sastanku članova Bitcoin Asocijacije Srbije. Ovo druženje bilo je nešto drugačije od prethodnih jer smo po prvi put organizovali predavanje za sve okupljene na temu kriptovaluta, koje je održao potpredsednik asocijacije Arvin Kamberi. Izgleda da se ovakva praksa dopada članovima, pe ćemo se potruditi da ovaj segment uvrstimo kao redovan na našim okupljanjima.\nZahvaljujući Arvinovom predavanju saznali smo nešto o počecima javno dostupne kriptografije, ideja koje su predhodile Bitcoin-u kao i počecima kriptopank pokreta i njihove borbe za privatnost na internetu. Iz kriptiopank pokreta i sa kriptopank mejling liste nastala je ideja o bitcoin-u kao decentralizovanom sredstvu plaćanja. Dotakli smo se i aktuelnih tema kao štop su Lightning Network i SegWit i objasnili ukratko kako oni rade. Razgovarali smo o počecima peer-to-peer mreže i načinu na koji se materijal distribuira preko nje. Prisutne članove najviše je zanimala struktura mreže, (ne)mogućnost cenzure ovakvih mreža kao i budućnost ovakvog decentralizovanog povezivanja.\nAsocijacija je najavila svoju godišnju konferenciju koja će se održati početkom maja u Beogradu, o čemu ćemo vas blagovremeno informisati. Za sada ćemo vam samo reći da će na konferenciji nastupiti neka od najpoznatijih svetskih imena iz sveta kriptovaluta i blokčejna.\nPrijavite se za naš newsletter i na vreme saznajte više o konferenciji i pogodnostima za naše članove.\nDragi članovi asocijacije, vidimo se na sledećem okupljanju, prve srede u aprilu!


Mafija burger bar - TU magazin\nMafija burger bar\nU predgrađu Rima je otvoren novi restoran inspirisan organizovanim kriminalom, tužioci i sudije svoju hranu plaćaju duplo skuplje od običnih gostiju\nNovi burger bar pod nazivom Buzzi’s Burgers otvoren je u Rimu, a vlasnik je niko drugi nego Salvatore Buzi, poznati italijanski član mafije koji je do sada već osuđivan za ubistvo i trgovinu droge. On je izjavio da je na takvu ideju došao prilikom svog boravka u zatvoru, gde je i osmislio ceo koncept restorana.\nSve u njegovom restoranu je povezano sa mafijom. Burgeri, hot dogovi i salate nazvani su po poznatim mafijašima i članovima njihovih organizacija, a neka od jela nazvana su po čuvenim mafijaškim serijama i filmovima. Interesantno je navesti da cene nisu jednake za sve, one su duplo skuplje za tužioce i sudije, kao i za sve zaposlene u pravosuđu ili policiji.\nPrethodni tekstGastronomsko iskustvo koje se ne propušta – ukusi sveta u Boki\nSledeći tekstTradicionalna parada ovaca u Madridu


Održan okrugli sto za slobodu pristupa (13.06.2008)\nOkrugli sto "Za slobodu pristupa" u organizaciji Komiteta pravnika za ljudska prava i Koalicije za slobodu pristupa informacijama održan je u Medija centru-Beograd 13.06.2008. godine. Okrugli sto je organizovan u okviru projekta Javno zastupanje za usvajanje Predloga zakona o izmenama i dopunama Zakona o slobodnom pristupu informacijama od javnog značaja i usvajanje Predloga zakona o zaštiti podataka o ličnosti i Predloga zakona o klasifikaciji informacija ], uz finansijsku podršku organizacija USAID i ISC-a (Institut za održive zajednice).\nOkrugli sto je održan je u cilju podsticanja diskusije o značaju slobode pristupa informacijama u postizanju transparentne vlasti. Nedavni teški napad na nezavisnu instituciju Poverenika predstavlja napad na slobodan pristup informacijama od javnog značaja i negiranje nezavisnosti Poverenika, kao jedne od retkih institucija koja je uspela da sačuva nepristrasnost.\nIstovremeno, na okruglom stolu raspravljalo se o neophodnosti usvajanja Zakona o klasifikaciji informacija i Zakona o zaštiti podataka o ličnosti kako bi se instituciji Poverenika za informacije od javnog značaja obezbedio okvir za nesmetano obavljanje svoje dužnosti.\nPanelisti: Milan Antonijević (YUCOM), mr Dejan Milenković (YUCOM) i Ivan Grujić (Narodni parlament-Leskovac)\nBETA (13.06.2008) 13:28:47\nJUKOM: Napadi na Šabica pokušaj diskreditovanja institucije\nBEOGRADA, 13. juna 2008. (Beta) - Predstavnici Koalicije za slobodu pristupa informacijama ocenili su danas da napadi na poverenika Rodoljuba Šabića predstavljaju pokušaj diskreditovanja jedne nezavisne institucije koja dobro obavlja svoj posao.\nČlan Komiteta pravnika za ljudska prava (YUKOM) Milan Antonijević podsetio je na konferenciji za novinare da su napadi na Šabića počeli kada je, po žalbi nevladinih organizacija, izdao rešenje javnom servisu RTS da dostavi stenograme sa sednica Upravnog odbora i projektovani budžet za organizovanje Eurosonga.\n"To je izazvalo direktora RTS-a Aleksandra Tijanića da direktno napadne Šabića i instituciju poverenika", naveo je on i dodao da su medjutim, podaci kasnije sukcesivno objavljivani na javnom servisu.\nPrema njegovim rečima, time je RTS pokušao da zaobidje proceduru.\nPredstavnik JUKOM-a Dejan Milenković naveo je da su pre nekoliko dana u Dnevnik-u RTS-a iznete informacije o tome koliko je novca planirano da se potroši na organizovanje Pesme Evrovovizije, a koliko je potrošeno iako ih je sam RTS ranije označio kao "službenu tajnu".\nMilenković je naveo i da je direktor RTS-a napao Šabića u intervjuu "Večernjim novostima" a kasnije u "svojoj emisiji" na javnom servisu i dodao da je "pored svog tog omalovažavanja" institucije poverenika, ipak objavio podatke koje su nevladine organizacije tražile.\nPredsednica YUKOM-a Biljana Kovačević Vučo istakla je da u programu Radiotelevizije Srbije jesu objavljeni neki podaci o budžetu za podržavanje Eurononga ali da njima medjutim ništa nije dostavljeno i ocenila da takvo objavljivanje predstavlja dalje dezinformisanje javnosti.\nGeneralni sekretar Nezavisnog udruženja novinara Srbije Svetozar Raković ocenio je kao "šokantne" uvrede koje je na račun Šabića izneo direktor RTS-a i dodao da je to uvreda za novinarstvo u Srbiji.\n"Javni servis nije javni već tajni servis koji služi grupi ljudi u Srbiji", naveo je Raković.\nPredstavnici Komisije za slobodan pristup informacijama istakli su na današnjem okruglom stolu i da su njihovi eksperti sačinili predlog izmena i dopuna Zakona o slobodnom pristupu informacijama od javnog\nznačaja kao i predloge zakona o klasifikaciji podataka i zaštiti podataka o ličnosti čije je usvajanje preduslov transparentnosti\nŠabić: Napad na institucije\n13. jun 2008. | 15:04 | Izvor: Beta\nBeograd -- Poverenik za informacije od javnog značaja Rodoljub Šabić izjavio je da verbalne napade doživljava kao jedan u nizu napada na nezavisnu instituciju koju predstavlja.\nŠabić je agenciji Beta, povodom okruglog stola Koalicije za slobodan pristup informacijama koja je osudila uvrede direktora javnog servisa Aleksandra Tijanića na račun Šabića, kazao da tom skupu nije želeo da prisustvuje kako mu ne bi davao personalnu notu.\nDodao je da je današnji skup upozorio na ukupan položaj svih nezavisnih institucija.\n"Skup ima smisla jer ti ljudi daju doprinost afirmaciji ideje slobodnog pristupa informacijama. To je reakcija na nedopustiv odnos prema instituciji. Takav odnos postoji ne samo prema instituciji Poverenika već i prema ostalim nezavisnim institucijama - Ombudsmanu, državnoj revizorskoj instituciji i Republičkom odboru za rešavanje o sukobu interesa", kazao je on.\nPrema njegovim rečima, prosti, verbalni napadi su najuočljivija ali na to nema potrebe da se reaguje.\n"Kada to postane širenje neistina i kada direktor javnog servisa koristi javni servis za širenje neistina i dezinformacija i nedozvoljava da bude demantovan onda to zaslužje širu pažnju", kazao je Šabić.\nDodao je da je bio najneprijatnije iznenađen da javni servis kao vest od nacionalnog značaja preneo intervju svog direktora dat "Večernjim novostima" ali ne i njegov zvaničan demanti.\nKomentarišući to što RTS sukcesivno objavljuje neke od podataka koje su nevladine organizacije tražile u svom zahtevu a na koji ni nakon intervencije nije odgovoreno, Šabić je rekao da to nema nikakvog značaja jer je tražen dokument i dokument treba da bude dostavljen.\n"Tražena je kopija dokumenta a ne prepričan sadržaj dokumenta. Zna se šta je traženo i nije ništa dobijeno", istakao je Šabić.


Stojan Župljanin danas u Hagu\nHaški optuženik Stojan Župljanin otputovao je rano jutros sa beogradskog aerodroma redovnim letom za Holandiju, gdje će biti isporučen Haškom tribunalu, javili su mediji. Ministar pravde Dušan Petrović donio je jučer odluku o izručenju Župljanina Tribunalu, na osnovu saglasnosti Vlade Srbije. Stojan Župljanin je uhapšen 11. juna u Pančevu, a nakon hapšenja jenegirao identitet i tvrdio da se zove Branislav Vukadin. AnalizomDNK uhapšenog i njegovih roditelja potvrđen je Župljaninov identitet i određen mu pritvor do 30 dana. Stojan Župljanin je u 12 tačaka optužen za progon, istrebljenje i ubistvo, mučenje, okrutno postupanje, nehumana djela, deportacije, bezobzirno razaranje naselja i vejrskih i kulturnih objekata.


Kragujevački zonaši očekuju bodove (nedelja, 13 h) - KRAGUJEVAČKI SPORT\nKragujevački zonaši očekuju bodove (nedelja, 13 h)\nPredstojećeg vikenda igraju se utakmice pretposlednjeg, 14. kola Šumadijsko-raške zone. Vodojaža i Korićani su domaćini Omladincu iz Novog Sela, odnosno Banetu iz Raške, Šumadija 1903 je gost Apolonu 2018 u Kovačima, a Resničani ekipi Šumadije u Toponici.\nFudbaleri Korićana imaju najtežeg protivnika u Banetu iz Raške, ali žele da ostanu neporaženi\nSva četiri predstavnika Fudbalskog saveza grada Kragujevca u zonskom stepenu takmičenja dočekuju kraj jesenje polusezone sa različitih pozicija, ali sa istom željom da u pretposlednjem kolu osvoje bodove.\nTo najviše želi podmlađeni tim Šumadije 1903, koji je protekle subote na Bubnju doživeo prvi poraz u sezoni i vodeću poziciju prepustio Gružanima, koji imaju isti broj bodova, ali bolju gol-razliku. Oni gostuju u Kovačima kod Kraljeva i sastaju se sa Apolonom 2018, koji u svojim redovima takođe ima dosta mladih igrača. Biće to velika provera za izabranike trenera Željka Vasića, među kojima je najviše omladinaca i kadeta, u kojoj meri su spremni da se sa iskusnijom ekipom Gruže do kraja bore za zvanje jesenjeg prvaka.\nU gostima igra i Budućnost iz Resnika, koja se u Toponici sastaje sa ekipom Šumadije iz gornjeg dela tabele. Domaćin je favorit pred svojim navijačima, ali i Resničani imaju ekipu sa iskusnim igračima, koja je sigurnija kod kuće nego u gostima, odakle su doneli samo jedan bod. Izbegli su Redsničani opasnu zonu, pa ih i poraz ne bi pomerio sa 12. mesta. Toponičani su peti na tabeli, ali za vodećim ekipama zaostaju 10 bodova i priželjkuju osmu pobedu.\nEkipa Vodojaže, koja je u ovoj godini ostvarila najveći uspeh u kup takmičenju i dočekala da i Partizana dovede u Grošnicu, za bodove igra po sistemu „toplo-hladno“. Zabeležila je šest pobeda, dva remija i pet poraza, izgubila je nekoliko bodova pred svojim navijačima, ali zauzima sedmo mesto na tabeli. Grošničani će u nedelju pokušati da zabeleže sedmu pobedu, jer za protivnika imaju slabijeg protivnika, Omladinca iz Novog Sela kod Vrnjačke Banje, ekipu iz donjeg dela tabele, koja je do sada ostvarila samo dve pobede i tri remija.\nKorićani su, posle poraza kod kuće od komšija sa Bubnja, počeli da se „vade“. Osvojili su bod u Zvečanu prethodnog vikenda, a u nedelju pred svojim navijačima imaju mnogo težeg protivnika. Dolazi im Bane iz Raške, koji još gaji aspiracije za prvo mesto, iako od Gruže i Šumadije zaostaje sedam bodova, ali čvrsto drži treće mesto na tabeli. Domaći tim respektuje protivnika, koji ima jači tim, ali će pokušati uz podršku svojih navijača da ostane neporažen, što bi bio i uspeh za novajliju u ligi.\nSve utakmice 14. kola Šumadijsko-raške zone počinju u nedelju u 13 časova, a samo je odložen susret Gruža –Zvečan za 30. novembar.\nPrevious Sušičani gostuju u Tutinu (subota, 13 h)\nNext Po oprobanom receptu protiv „oklopnika“


SRPSKA LIGA IMALA PREDLOG JOŠ 2015! ĐURĐEV: Sklapanjem sporazuma sa Rusijom o ustupanju Kosmeta na 99 godina omogućilo bi apsulutno uspostavljanje kontrole nad našom južnom pokrajinom! - NBG REPORTER\nPočetna » SRPSKA LIGA IMALA PREDLOG JOŠ 2015! ĐURĐEV: Sklapanjem sporazuma sa Rusijom o ustupanju Kosmeta na 99 godina omogućilo bi apsulutno uspostavljanje kontrole nad našom južnom pokrajinom!\nadmin 17 maja, 2021 17 маја, 2021\nU poslednje vreme sve više na domaćoj i međunarodnoj političkoj sceni možemo čuti da se govori o tzv. nezvaničnim diplomatskim notama i nacrtima za diskusiju u vezi sa Kosovom, pa je tako nemački list „Cuerst“ objavio je da postoji novi „non pejper“, koji predviđa da južna srpska pokrajina dobije specijalni status u okviru Srbije na 99 godina.\nNaime, to nije neki novi predlog, jer je sličan Srpska liga predložila još 2015. godine, a u tom predlogu stoji da Vlade Srbije, uputi poziv predsedniku Ruske Federacije Vladimiru Putinu, da Rusija pomogne u zaštiti teritorijalnog suvereniteta Srbije i ponuda da uzmu Kosovo i Metohiju na 99 godina. Razlika je u tome što kocept Srpske lige ne podrazumeva gubljenje suveriniteta.\nPrema odredbama rezolucije 1244 Srbija ima pravo da pošalje na Kosovo i Metohiju oružane snage i to 1.000 pripadnika vojnih i policijskih snaga, sa zadatakom da štite narod i srpske svetinje. Na taj način bi bila ispoštovana rezolucija UN, odnosno međunarodno pravo.\n– Dolazak Rusa na Kosovo i Metohiju imalo bi pre svega humanitarni karakter, jer su u ovom trenutku pre svega ugrožena osnovna prava Srba često im je ugroženo i pravo na život kao i srpske svetinje. Kako njihovu sigurnost i opstanak nisu uspeli da obezbede ni NATO ni EULEKS, logično je da Srbija zatraži pomoć od svetske sile koja to može da učini, Rusije – rekao je Aleksandar Đurđev, predsednika Srpske lige.\n– Srpska liga je na vrlo sistematičan način objasnila koncept. Prvi korak za sprovođenje ovakvog predloga morao bi da bude poziv Vlade Srbije, predsedniku Ruske Federacije Vladimiru Putinu, da Rusija pomogne u zaštiti teritorijalnog suvereniteta Srbije i ponudi da uzmu Kosovo i Metohiju na 99 godina. U skladu sa novom svetskom realnošću, očekivano je da predsednik Vladimir Putin prihvati poziv da pomogne Srbiji na isti način kako je prihvatio apel legalno izabranog sirijskog predsednika Bašara el-Asada za pomoć.\nPrema rečima Đurđeva, sklapanjem sporazuma sa Rusijom o ustupanju Kosmeta na 99 godina omogućilo bi apsulutno uspostavljanje kontrole nad našom južnom pokrajinom.


Pufies Fashion Collection pelene 4 Maxi, cene - ShopMania\nShopMania Bebe i Deca Zdravlje i ZaštitaBebi opremaIgračkeIshranaZdravlje i Zaštita Pufies Fashion Collection pelene 4 Maxi 1.790 din Nove pelene sa modnim dizajnom, izgledaju kao odeća inspirisana najnovijim modnim trendovima Namenjene bebama od 7 do 18 kg U pakovanju 66 komada\nCene Pufies Fashion Collection pelene 4...\nPufies Fashion Collection pelene 4 Maxi\nBabyonline.rs - Isporuka u toku radne nedelje do 48h\nPufies Fashion Collection pelene 3 Midi\nNa zalihama 757 din\nNa zalihama Pronađite najbolju ponudu za Pufies Fashion Collection pelene 4 Maxi na portalu ShopMania. Možete kupovati Pufies Fashion Collection pelene 4 Maxi u stotinama pouzdanih online prodavnica koje isporučuju na teritoriji cele Srbije, po najboljim cenama za Pufies Fashion Collection pelene 4 Maxi. Pročitajte komentare kupaca u našoj grupi, pogledajte slike Pufies Fashion Collection pelene 4 Maxi i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije zdravlje i zaštita, i kupite po najnižim mogućim cenama Pufies Fashion Collection pelene 4 Maxi i hiljade drugih sličnih proizvoda.\nPažnja: cene, linkovi i karakteristike proizvoda za Pufies Fashion Collection pelene 4 Maxi su potvrđene od strane listanih prodavnica. Molimo obavestite nas ukoliko pronađete bilo kakve greške.


Eliot Engel (Foto AFP)\nOn je tokom posete koaliciji nevladinih organizacija "Demokratija na delu" (DNV) koja sa 1.200 posmatrača nadgleda izbore za gradonačelnike 19 opština na Kosovu kazao je da mu je zadovoljstvo da je u poseti slobodnom i nezavisnom Kosovu i da vidi kako se odvijaju slobodni i demokratski izbori.\n"Pre mnogo decenija rekao sam da će Kosovo biti slobodna i nezavisna zamlja i evo gde smo. Danas smo u slobodnom, nezavisnom i demokratskom Kosovu i ja sam ponosan što sam ovde sa mojim prijateljima. Ponosan sam na posebno i specijalno partnerstvo koje ima Kosovo sa SAD", kazao je kongresmen Engel.\nDodao je da će SAD uvek biti uz Kosovo i da će ga podržavati, što će činiti i on lično.\nEngel je posetio i Centralnu izbornu komisiju gde ga je predsednica CIK-a Valjdete Daka informisala o pripremama i dosadašnjem toku izbora za gradonačelnike 19 opština na Kosovu.\nPrema informacijama koje je DNV predstavio novinarima izborni proces se na celom Kosovu odvija uz male nepravilnosti koje ne mogu uticati na tok izbora.


Pomoćnica državnog sekretara SAD u poseti Crnoj Gori\nPomoćnica državnog sekretara SAD Nuland sa premijerom Crne Gore, Milom Đukanovićem, 12. jul 2014.\nPomoćnica državnog sekretara SAD za evropske i evroazijske poslove Viktorija Nuland, boravi u službenoj poseti Crnoj Gori. Ona je danas razgovarala sa crnogorskim premijerom Milom Đukanovićem.\nViktorija Nuland je danas razgovarala sa crnogorskim premijerom Milom Đukanovićem, ministrom inostranih poslova i evropskih integracija Igorom Lukšićem i ministarkom odbrane Crne Gore Milicom Pejanović-Đurišić.\nTokom prve posjete Crnoj Gori, Nuland je svojim sagovornicima kazala da je ovo pravi trenutak za dolazak u ovu državu.\nOna je Televiziji Crne Gore rekla da prenosi veoma pozitivne ocjene o stanju u Crnoj Gori.\n“Evidentan je politički progres, ekonomski i napredak na polju bezbjednosti, što je važno zbog puta ka NATO i Evropskoj uniji. Sada nam preostaje da zasučemo rukave zajedno i razgovaramo o poslu koji je pred nama”, istakla je Nuland.\nOna je naglasila da sada treba raditi na jačanju vladavine prava, sektora bezbjednosti, slobode medija i na stvaranju uslova za američke investicije.\nOd svijih sagovornika, Nuland je čula da je odluka ministara članica NATO-a da se otvore intenzivirani razgovori - veliki podsticaj za Crnu Goru da se fokusira na preostale obaveze i da do kraja 2015. godine dobije poziv za članstvo.\nMinistri članica NATO-a odlukom da se otvore fokusirani i intenzivirani razgovori odali su priznjanje Crnoj Gori, prepoznali posvećenost i napredak na planu realizacije obaveza - istakli su crnogorski čelnici.\nSvi sagovornici saglasili su se sa Nuland da je odlične bilateralne odnose između Crne Gore i SAD neophodno ojačati kroz unapređenje ekonomske saradnje.\nNuland je pohvalila doprinos Crne Gore regionalnoj i globalnoj bezbjednosti i učešće u ISAF misiji u Avganistanu.\nCrnogorski čelnici potencirali su zahvalnost za podršku SAD-a evropskim integracijama Crne Gore, posebno u oblastima unapređenja vladavine prava i borbe protiv organizovanog kriminala i korupcije, saopšteno je iz njihovih kabineta.\nNuland je, kako se navodi, ocijenila da je Crna Gora prepoznata kao konstruktivni susjed i partner.


UEFA se oglasila, odlične vijesti za reprezentaciju BiH - Cenzura.ba\nUEFA se oglasila, odlične vijesti za reprezentaciju BiH\nUEFA razmatra mogućnost da produži periode u kalendaru koji su namenjeni reprezentativnim mečevima kako bi se našlo mjesta za odigravanje Lige nacija.\nNakon što je za 12 mjeseci odloženo Evropsko prvenstvo kako bi se dalo vremena i prostora ligama da dođu do kraja i kako bi bile završene Liga šampiona i Liga Evrope, jasno je da će se cijeli kalendar takmičenja mijenjati.\nNaravno, prvo su postavljana pitanja o baražu za plasman na EURO 2020, a nakon toga je upitna postala i Liga nacija.\nUEFA radi sve kako bi se našao način da sva predviđena takmičenja budu i održana. Na sastanku održanom u ponedjeljak razgoaralo se o mogućnosti da se broj mečeva smanji da se internacionalne pauze malo produže.\nSastanak predvodi predsednik Fudbalskog saveza Mađarske, Šandor Čanji, ali sve odluke moraće da potvrdi Izvršni odbor UEFA na sastanku 27. maja.\nBez obzira na sve promjene koje će morati da se dogode, izveštaji navode da UEFA nema plan da se odrekne najmlađeg takmičenja, Lige nacija, u čijem će baražu reprezentacija BiH dobiti priliku za plasman na EURO.\nSastanak radne grupe biće nastavljen u utorak, a uz Ligu nacija tema će biti i završetak takmičenja u Ligi šampiona i Ligi Evrope do 31. avgusta.\n12. rujna 2018. Olakšanje: Zmajevi u Ligi nacija čuvaju drugi šešir i imaju otvoren put na EURO\n12. veljače 2020. Jedinstvo dovelo novo pojačanje u odbrani, stigao Vlado Koprivica\n5. ožujka 2020. Vlado Jagodić novi trener Borca! Krunić dobio otkaz\nTOP 20 kompanija u USK po prihodu, dobiti i broju radnika u 2019 267\nprije 21 sat Godinama se u vlasti smjenjuju stranke i sa koalicionim partnerima sa kojima dođu na...


Tehnologija: Deset inovacija za 2013. godinu – Nadlanu.com\nTehnologija: Deset inovacija za 2013. godinu\nObjavljeno 16. jan 2013. / 14:58:27\nUveliko smo u 21. veku, što znači da se stvari mnogo brže odvijaju. Ali kada je reč o upotrebi određene tehnologije, i dalje je potrebno neko vreme da ona postane opšte prihvaćena. Podrazumevajući hrpu različitih faktora koji (ne)opravdano remete progres, danas smo ipak optimističniji kada je reč o brzini uvođenja inovacija u domove širom planete. Međutim, to što određeni objekat dobije svoje mesto na polici u supermarketu ili na spisku virtuelne prodavnice, ne znači nužno da je izgubio svu svoju čar i da ne predstavlja muzu zaštitnicu razvoja neke nove tehnologije – kao što je to bila sijalica ostalim električnim uređajima.\nU nastavku sledi nasumično izabran spisak deset inovacija koje će biti dostupne u nastupajućoj godini. Nadajmo se da će neka od ovih novotarija biti dovoljno dobra da pokrene lavinu efikasnije, dostupnije i održivije tehnologije – tog čarobnog ljudskog izuma.\n1. ELEKTRIČNA ODEĆA\nFizičari sa Univerziteta Vejk forest razvili su materijal koji ima dvostruku upotrebu. Naime, kada se od njega šije košulja – ili jastučnica – on toplotu tela koja se emituje kroz sitne otvore na materijalu (u rasponu od npr. manžetne do pazuha) pretvara u struju. Budući da različiti delovi vaše košulje variraju u rasponu od deset stepeni (stepen pomeranja i rotiranja određenog dela tela), energijom koju emitujete praktično se i nepomerajući, možete napuniti svoj mp3 plejer. Prema rečima kreatora ovog materijala Dejvida Karola, koristeći toplotu koja se apsorbuje iz vašeg džepa na pantalonama, ukoliko bi vam torbica za mobilni telefon bila napravljena od ovog materijala za osam sati baterija istog bi mogla da se napuni za 10 do 15 odsto.\n2. U ODRAZU NAMEŠTAJA – TELEVIZOR\n„Problem sa računarima i tabletima je u tome što su ograničeni ekranima“, rekao je Mark Rolston iz dizajnerske kompanije Frog. On želi čitavu sobu da pretvori u ekran te da vesti gledate u odrazu kuhinjskog elementa dok video-poziv pratite na svom frižideru. Po završetku, to sve lepo možete da obrišete, kao Toni Stark u Gvozdenom čoveku. Potreba za televizorom će nestati, pošto će vam ekran biti svaka podloga u stanu. Budući da ekran vašeg kompjutera više neće biti pravougaonog oblika, ukoliko na primer pravite palačinke, recept i merice ćete naći tačno pored sastojaka.\n3. UBICA GUŽVI\nPoznato je da se saobraćajne gužve lako stvaraju: jedan vozač priđe previše blizu drugom i tom prilikom mora da prikoči, što navodi i vozača iza njega da učini isto. Za vrlo kratko vreme prvi vozač bude praktično pokretač čitavog lanca kočenja i ponovnog kretanja na nekoj deonici auto-puta. Jedna studija simulacije vožnje je pokazala da samo polovinu vremena za koje neko vozilo pretekne drugo, vodeće vozilo ima veću prosečnu brzinu, što dovodi do turbulencija na putu. To je upravo razlog zbog kog stručnjaci za saobraćaj adaptere kontrole vožnje (adaptive cruise control) – koji u odnosu na rastojanje između dva vozila automatski prilagođava brzinu istog – smatraju ključnim za borbu protiv gužvi. Ista studija pokazuje da ukoliko bi 20 odsto automobila na putu bilo opremljeno ovim adapterima (A.C.C.), mnogi zastoji bi mogli da se izbegnu jednostavnim usklađivanjm brzine automobila. Dalje, druga studija je pokazala da se u saobraćajnom špicu koristi samo 4,5 odsto površine auto-puta. Razvojem tehnologije kvalitetnih adaptera kontrole brzine, uvećavanje broja vozila ne bi nužno moralo da podrazumeva proširivanje auto-puteva.\nUkoliko bi na auto-putu na kom je vršena simulacija četvrtina vozila bili opremljeni A.C.C.-om, ukupno vreme putovanja bi se smanjilo za 37,5 odsto.\nDo 2017. godišnje će se proizvoditi 6,9 miliona automobila sa A.C.C.-om.\n4. SLATKA MALA KABINA NA NEBU\nVlažnost vazduha klasične kabine putničkog aviona jednaka je nivou vlažnosti vazduha pustinje u Arizoni. Vazduh je toliko redak da stičete utisak da ste u poseti Maču Pikču, i zato nije neobično da se pošto ste se vozili avionom, osećate pomalo izmučeno. Međutim, već su u upotrebi avioni – koji se prave od ugljeničnih vlakana – koji rešavaju ove probleme. Naime, ugljenična vlakna su primetno jača u odnosu na aluminijum od kog je sačinjena većina aviona koji su trenutno na nebu. Avio-kompanije održavaju nizak nivo vlažnosti kako bi zapravo zaštitili metal od korozije, dok ugljenična vlakna ne rđaju. Tehnologija izrade avionskih kabina od ugljeničnih vlakana će omogućiti novi sistem održavanja vlažnosti za čitavih prijatnijih 15 odsto. Japanska avio-kompanija kao i avio-prevoznik Nipon prvi su uveli avione napravljene od ovog novog materijala i trenutno lete na relaciji Tokio i Boston.\n5. IGRICE U JAVNOM PREVOZU\nKada pogledate izraz prosečnog korisnika javnog prevoza, teško se može reći da isijava zadovoljstvo. Kako bi se takvo stanje ublažilo, Jang Kijan, industrijski dizajner, konstruisao je ručice za gradski prevoz koje su u isto vreme i video-igre. Dok održavate ravnotežu držanjem za ručicu, sa obe strane iste se nalaze tasteri koji se lako mogu aktivirati palcem jedne ruke i na taj način se u isto vreme može igrati jednostavna igrica. Ovaj mladi dizajner je u okviru igrice predvideo i podsetnik koji vas opominje o stanici na kojoj izlazite.\n6. TVOJE TELO, TVOJ LOGIN\nHolandsko-italijanski tim istraživača je otkrio da je način na koji se javljamo na telefon toliko jedinstven kod svakog od nas da zapravo predstavnja lični otisak. Telefon podižete određenom brzinom i pod određenim uglom te je praktično nemoguće da druga osoba na isti način podigne vaš telefon. Budući da je tako, formiranje šifri kojima smo do sada štitili svoju privatnost na ličnim telefonima će biti prevaziđeno. Mnogo jednostavnija i pouzdanija šifra će biti način na koji se javljate na telefon. (Najučestalija šifra na tablet telefonima je 1234.) Ova tehnologija će moći da se upotrebljava na svim mestima gde su nam šifre neophodne: način na koji sedate na stolicu može biti šifra vašeg računara. To ujedno može biti idealno rešenje svih sedam miliona šifara koliko ih trenutno ima na internetu, a koje su zaboravljene.\n7. ZUB KOJI MISLI\nNaučnici sa Prinstona i Taftsa upravo rade na supertankom zubnom senzoru (nalik privremenoj tetovaži), koji će ukazivati na detektovane bakterije povezane sa formiranjem plaka, karijesa ili infekcije. U isto vreme, ovaj senzor može obavestiti i vašeg zubara o tome, kako bi izvršio dodatni pritisak na vas da zakažete pregled. Takav senzor može imati široku upotrebu: istraživači su već uspeli da identifikuju bakteriju iz pljuvačke koja je povezana sa čirom na želucu ili kancerom. Budući da je senzor kratkog veka i da se neće održati na površini dobro opranog zuba, Majkl Mekalpin, vođa projekta, kaže da će isti biti dostupan svima do te mere da će se menjati na dnevnoj bazi.\n8. TEST KRVI NA DEPRESIJU\nEva Redei, profesor na Nortvestern Feinberg školi medicine, krajem protekle godine prikazala je svoj rad u kom je u maloj grupi depresivnih tinejdžera identifikovala molekule krvi koji su u korelaciji sa ovim (dosad nazivanim) psihičkim oboljenjem. Organizacija koja se bavi izradom markera i testova Ridž dajagnostiks je takođe započela analizu deset biomarkera koji se vezuju za depresiju kod odraslih. „Jedan od razloga stigmatizovanja mentalnih oboljenja, uključujući depresiju, jeste to što ljudi misle da je to samo u njihovim glavama. Sve dok nema objektivnog, merljivog pokazatelja, ostaćemo u tom ubeđenju“, tvrdi Redei.\n9. REDUKUJ, PONOVO UPOTREBI, SAŽVAĆI\nPomislite koliko je samo različitih pakovanja u kojima se nalazi hrana u vašoj kuhinji – sva ta kartonska pakovanja u kojima su sokovi, flaše za vodu i vrećice za začine. Zamislite sada da možete sva ta pakovanja takođe da jedete? Dejvid Edvards, bioinženjer sa Harvarda, uspeo je da napravi jestivo pakovanje u koje se može pakovati hrana. Njegov rad ide ka tome da jednog dana kupimo jogurt koji će se nalaziti u vrećici napravljenoj od jagoda. Kao koru od jabuke, moći ćete da operete i pojedete pakovanje, ili ćete moći da ga oljuštite kao koru od narandže. U toku predstojeće godine na tržištu će se naći pakovanja sokova i čajeva koja će u potpunosti biti biorazgradiva.\n10. NOVA KAFA\nU zavisnosti od toga koliko volite da konzumirate kafu, ova vest vam može biti od značaja. Naime, kafa će vrlo uskoro prestati da ima ukus kafe – u najmanju ruku crne, pepeljasto pečene kafe kakvu danas pijemo. Veliki proizvođači kafe žele da uniformišu ukuse – što je posebno jednostavno kod crne kafe: da se ujednače ukusi i maskiraju propusti. Sada se najbolja zrna odvajaju i pakuju u vakuumska pečatirana pakovanja (umetso u kese od šatorskih krila, kako je ranije bio slučaj). Oni koji je peku mogu jednostavno napraviti kafu koja ima ukus maline ili prženog badema, a ovakav vid eksperimentisanja je sve popularniji među potrošačima. Već imate priliku da pijete kafu različitih ukusa, a kako se kvalitet ove obrade bude razvijao, tako će ukus prave kafe bledeti, a ukus crne pečene kafe rizikuje da postane relikt prošlosti.


eKapija | Vredna donacija kompanije NIS - 100.000 EUR bolnici u Kraljevu i sanitetsko vozilo za KBC u Kosovskoj Mitrovici\nIzvor: eKapija | Utorak, 25.12.2018.| 12:46\nVredna donacija kompanije NIS - 100.000 EUR bolnici u Kraljevu i sanitetsko vozilo za KBC u Kosovskoj Mitrovici\nKompanija NIS uručila je Opštoj bolnici "Studenica" u Kraljevu donaciju vrednu oko 100.000 EUR, koja će biće usmerena na nabavku novog laparoskopskog stuba koji će omogućiti primenu savremenih hirurških metoda u lečenju svih korisnika medicinskih usluga ove medicinske ustanove. Sredstva su sakupili zaposleni u NIS-u i sama kompanija u okviru ovogodišnje humanitarne akcije.\nPored podrške koju su kompanija i njeni zaposleni pružili Opštoj bolnici u Kraljevu, NIS je nabavio i novo sanitetsko vozilo sa mobilnim inkubatorom za Kliničko-bolnički centar u Kosovskoj Mitrovici u vrednosti od 45.000 EUR, navodi se u saopštenju Naftne industrije Srbije.\nSvečanosti povodom uručenja donacije prisustvovali su Zlatibor Lončar, ministar zdravlja u Vladi Republike Srbije, Kiril Tjurdenjev, generalni direktor NIS-a, dr Zoran Mrvić, direktor Opšte bolnice "Studenica" u Kraljevu, dr Milan Ivanović, direktor Kliničko-bolničkog centra u Kosovskoj Mitrovici, predstavnici grada Kraljeva, zaposleni NIS-a i Opšte bolnice "Studenica", kao i mališani koji se leče u ovoj zdravstvenoj ustanovi.\nZlatibor Lončar, ministar zdravlja u Vladi Republike Srbije, zahvalio se NIS-u na uručenim donacijama i istakao njihov značaj za dalji rad zdravstvenih ustanova u Kraljevu i Kosovskoj Mitrovici.\n- Želim neizmernu zahvalnost da uputim svim ljudima u NIS-u, rukovodstvu kompanije, jer u današnje vreme, koliko god da ste dobra kompanija, nije lako doneti odluku da nešto poklonite. Ova donacija je samo delić onoga što NIS poklanja kao društveno-odgovorna kompanija zdravstvenom sistemu Srbije. Posebno bih želeo da ukažem na činjenicu da NIS ove i slične humanitarne akcije inicira sam što je danas izuzetna retkost. Uveren sam da se NIS neće zaustaviti na ovome. Drago mi je što će i mladi specijalisti Opšte bolnice u Kraljevu moći da rade na najnovijem medicinskom aparatu, a samim tim da primene u praksi i dodatno usavrše sva znanja koja su stekli tokom specijalizacije. Takođe, zahvaljujem NIS-u i na nabavci novog sanitetskog vozila za Kliničko-bolnički centar u Kosovskoj Mitrovici, koji će doprineti tome da se u svakom trenutku pomogne i spase nečiji život.\nKiril Tjurdenjev, Zoran Mrvić i Zlatibor Lončar\nOvom prilikom Kiril Tjurdenjev, generalni direktor NIS-a, izjavio je da je donacija Opštoj bolnici "Studenica" poklon kompanije i svih zaposlenih.\n- NIS je velika porodica u kojoj delimo istinske, proverene vrednosti. Brinemo jedni o drugima, kao i o zajednici u kojoj živimo i radimo. Kada nekome poželimo dobro zdravlje, trudimo se da pomognemo toj želji i da se ostvari. Trudimo se i da uvek budemo tamo gde smo najpotrebniji. Uvereni smo da će stručni tim ove važne ustanove nabavkom moderne hiruške opreme dobiti značajnu podršku.\n- Praznični dani su prilika za još jedan poklon NIS-a - sanitetsko vozilo namenjeno Kliničkom centru u Kosovskoj Mitrovici. Želja nam je da što manje bude potrebno, ali verujemo da će ljudima doneti sigurnost da im je medicinska pomoć dostupna. Posebno nam je važno što je u ovom vozilu i mobilni inkubator. Svaka beba koja pronađe svoju snagu, svako izlečenje ovde u bolnici, biće za nas potvrda da dobre namere mogu da postanu najbolji životni ishodi - istakao je Tjurdenjev.\nDr. Zoran Mrvić, direktor Opšte bolnice "Studenica" u Kraljevu, se ovom prilikom zahvalio NIS-u na donaciji koju je kompanija uručila ovoj zdravstvenoj ustanovi.\n- U toku prethodne posete gospodina ministra najavili smo da će biti u planu jedna velika donacija i to se ostvarilo. Ovoga puta nam je došao Deda Mraz iz daleke Rusije i donirao ovu značajnu donaciju u vrednosti od 100.000 evra koju ćemo pretočiti u najnoviji laparoskopski stub. Do sada smo koristili aparat iz 2004. godine i sada će on biti zamenjen novim koji će pomoći i unaprediti rad stručnjaka u našoj bolnici. Još jednom se zahvaljujem kompaniji NIS što je imala razumevanja i što njihova društvena odgovornost očigledno prevazilazi naša shvatanja, ali znajući strategiju naše bolnice i partnerske odnose sa ministarstvom zdravlja, partnerske odnose sa ljudima dobre volje nadam se da ćemo sarađivati i narednih godina - naglasio je Mrvić.\nZlatibor Lončar, Milan Ivanović i Kiril Tjurdenjev\nDr Milan Ivanović, direktor Kliničko-bolničkog centra u Kosovskoj Mitrovici zahvalio je kompaniji na donaciji.\n- Zahvalni smo NIS-u na ovoj dragocenoj donaciji, pogotovo u ovom teškom trenutku za naš narod. Vidimo da ima puno ljudi koji vode brigu o lečenju naših pacijenata, a saznanje da se jedna kompanija kao što je NIS setila naše zdravstvene ustanove budi optimizam i uverava nas da možemo da nastavimo dalje. Putem ovakvih donacija, podrške Ministarstva zdravlja, kao i kompanija kao što je NIS, uspevamo da održimo funkciju i da pružimo adekvatnu zdravstvenu pomoć našim pacijentima.\nZahvaljujući sredstvima koja su prikupljena u okviru ovogodišnje humanitarne akcije NIS-a značajno će se unaprediti kvalitet rada Opšte bolnice "Studenica" u Kraljevu, ustanove koja pruža zdravstvenu zaštitu korisnicima medicinskih usluga sa teritorije Kraljeva, Raške, Novog Pazara, Tutina, Čačka, Vrnjačke Banje, Aleksandrovca, Kruševca, Kosovske Mitrovice, odnosno za više od 500.000 stanovnika.\nTakođe, kako bi najmlađim pacijentima Opšte bolnice "Studenica" u Kraljevu ulepšali predstojeće praznike, ministar Lončar i menadžmenet NIS-a obišli su ovom prilikom odeljenja čiji će rad biti poboljšan ovom donacijom i uručili novogodišnje paketiće mališanima koji se leče u ovoj zdravstvenoj ustanovi. Novogodišnjim poklonima kompanija NIS će obradovati i decu koja se nalaze na lečenju u Kliničko-bolničkom centru u Kosovskoj Mitrovici.\nOpšta bolnica Studenica Kraljevo\nKliničko bolnički centar u Kosovskoj Mitrovici\ndonacija kompanije NIS\nnabavka novog laparoskopskog stuba\ndonacija sanitetskog vozila


Izgradnja zdravstvene stanice u Borči početkom decembra\nTanjug 7. novembra 2019. 15:08\nBEOGRAD – Javna nabavka za izvođenje radova na izgradnji zdravstvene stanice u Borči uspešno je završena, radovi treba da počnu početkom decembra, a rok je 330 dana, najavio je gradski sekretar za investicije Luka Petrović.\n„Vrednost radova je gotovo 775,7 miliona dinara, sa PDV-om, izvođač radova je konzorcijum firmi, a kao ovlašćeni član grupe ponuđača i nosilac posla je firma WD CONCORD WEST DOO iz Beograda. Projekat zdravstvene stanice uradio je „Krip inženjering”“, rekao je Petrović, saopštio je gradski Sekretarijat za informisanje.\n„Zdravstvena stanica u sklopu ogranka „Dunavski venac” Doma zdravlja „Dr Milutin Ivković” Palilula sadržaće službu za zdravstevnu zaštitu predškolske dece, školske dece, odraslih građana, kućnog lečenja i palijativne nege, zdravstvenu zaštitu žena, polivalentnu patronažu, rendgen i ultrazvučnu dijagnostiku, laboratoriju, stomatologiju, fizikalnu medicinu i rehabilitaciju, internu medicinu, oftalmologiju, ORL, psihijatriju, apoteku, hitnu pomoć, sterilizaciju i službe neophodne za funkcionisanje ustanove“, naveo je Petrović.\nOn je rekao da objekat sadrži podzemnu garažu za parking zaposlenih i pacijenata, a takođe su obezbeđena parking mesta za osobe sa invaliditetom.\n„Posebno želim da uputim najveću zahvalnost predsedniku Srbije Aleksandru Vučiću jer je država obezbedila sredstva za izgradnju ove zdravstvene stanice“, zaključio je Petrović dodajući da je obećanje dato građanima ispunjeno.


Nekada je bila najlepša bliznakinja Holivuda, a danas neprepoznatljiva: Sestru Olsen uništio razvod - Telegraf.rs\n24/12/20 | 10:00 ≫ 10:31\nSlavna bliznakinja je na ulicama Njujorka uslikana u dosta tužnom i zapuštenom izdanju\nMeri Kejt i Ešli Olsen; Foto: Profimedia\nAmerička glumica i nodna dizajnerka Meri Kejt Olsen (34) je uslikana kako izlazi iz svoje kancelarije u Njujorku, a tom prilikom je izgledala veoma tužno, pa fanovi kažu da nikada lošije nije izgledala.\nNaime, jedna od dve bliznakinje Olsen, koje su se proslavila u dečjim i tinejdžerskim filmovima, se nedavno razvela od francuskog bankara Olivera Sarkozija (50), pa kažu da ju je tak razvod bukvalno uništio i da sada izgleda sigurno 10 godina starije.\nGlumica je ovog puta prošetala sva u crnom i izgledalo je kao da nekoga žali. Tom prilikom je obukla crni kaput, crne kožne čizme do kolena, dok je u ruci nosila crnu kožnu tašnu sa "krokodilskim" dezenom.\nMeri je prednji deo kose vezala u neobaveznu punđu, dok je na licu nosila crnu masku za lice, a u rukama nekoliko knjiga.\nGlumica je sve vreme spuštala pogled na dole, a nije nosila ni šminku na licu. Inače, Meri je još u aprilu podnela zahtev za razvod, ali zbog trenutne situacije u svetu i pandemije korona virusa, njihov slučaj još uvek nije obrađen u Njujorku.\nPodsetimo, Meri i Oliver su se zabavljali od 2012. godine, da bi se venčali 2015. Posle pet godina nekada zaljubljeni par se razvodi, a u ovoj zajednici nisu imali dece.\nKada su bile devojčice Meri Kejt i njena sestra Ešli Olsen su bile jedne od najpopularnijih dečjih glumačkih zvezda, a nekoliko godina za redom su bile i najplaćenije, dok su njihove filmove gledala deca širom sveta.\nVideo: Ćerka Džesike Albe lepa kao lutka\nNekada su bili skladan par, sada se vidi razlika: Glumica objavila sliku sa 25 godina starijim mužem\nmeri džej olsen\nOne uvek tako izgledaju!!!Takav im je stil odevanja.


Konferencija „Srbija i NATO“: Unapređenje saradnje od interesa za obe strane - The Center for Euro-Atlantic Studies – CEAS\nWritten by EWB on 15 May 2019 .\nNavodeći da ne želi da se vraća u prošlost, Mojsilović je podsetio da odluka Srbije da bude vojno neutralna kategoriše i odnose sa NATO u celini.\n“Kao vojno neutralna zemlja imamo nameru da ostvarimo kvalitetnu saradnju sa NATO-om koja se kreće u okvirima Partnerstva za mir”, naveo je Mojsilović.\nNačelnik generalštaba je rekao da se učešće u Partnerstvu za mir pozitivno odražava na modernizaciju sektora odbrane i da se korišćenjem tih mehanizama unapređuju sposobnosti vojske za doprinos zajedničkoj bezbednosti.\n“Opredeljeni smo da održimo politički dijalog i partnersku saradnju , kako bi se očuvala mir i stabilnost u regionu”, istakao je Mojsilović.\nOn je naveo da Srbija u periodu od 1999. godine do danas ima poseban, specifičan oblik saradnje u okviru Partnerstva za mir sa NATO na terenu.\nNaveo je da saradnja sa Kforom obezbeđuje mir i stabilnost, ali i da je bilo određenih kriznih momenata i bezbednosnih implikacija na terenu od 1999. godine.\nHodžis: Zapad nije okrenuo leđa Balkanu\nNekadašnji general američke vojske u Evropi Ben Hodžis poručio je da zapad nije okrenuo leđa Zapadnom Balkanu, te da želi bezbednost i mir u tom delu Evrope, kao i rešavanje bilateralnih problema.\nHodžis je na konferenciji “Srbija i NATO-pogled u budućnost”, rekao da je SAD spremna da poboljšava vojne i sve druge odnose sa Srbijom, te primetio da se pristup zapada promenio u pozitivnom smislu.\nPščel: Važan je napredak u dijalogu Beograd-Priština\nRobert Pščel iz Odeljenja za javnu diplomatiju NATO-a rekao je da NATO daje punu podršku dijalogu Beograda i Prištine.\nDodao je da NATO smatra da je napredak u tom dijalogu izuzetno važan, uz podsećanje da Alijansa ne učestvuje u njemu.\nSaradnja SRB i NATO u interesu mira i stabilnosti regiona\nU Beogradu je održana jednodnevna konferencija “Srbija i NATO – pogled u budućnost”, uz poruku da je unapređenje saradnje od interesa za obe strane, ali za mir i stabilnost u celom regionu.\nDirektorka Centra za evroatlantske integracije Srbije Jelena Milić rekla je da žrtve NATO bombardovanja neće biti zaboravljene, ali da je potrebna saradnja, kako se tragedije ne bi ponovile.


Uskoro puštanje u probni rad fabrike vode na Sunčanom keju u Novom Sadu | Energetski portal Srbije\nUskoro puštanje u probni rad fabrike vode na Sunčanom keju u Novom Sadu\nDirektor JKP „Vodovod i kanalizacija“ iz Novog Sada gospodin Miloš Stanisavljević u intervjuu za NS reporter izjavio je da će fabrika vode na Sunčanom keju biti puštena u probni rad u januaru 2016. godine.\nKako je istakao, u januaru će krenuti test probe svakog od deset filter-polja, a ako rezultati budu zadovoljavajući fabrika će biti puštena u probni rad koji će trajati godinu dana. Dodao je da ovo postrojenje ima najsavremeniju tehnologiju, tačnije poseduje ozonski blok i gau-filtere koji će preradu i kvalitet vode dovesti na maksimalan nivo. Naveo je i da nova fabrika vode neće povećati proizvodnju i preradu pijaće vode, ostaće na 150 litara po sekundi, ali će stabilizovati pritisak u mreži bez obzira na utrošak, pošto je u toku izgradnja i rezervoara kapaciteta oko 10 hiljada kubika.\nTehnički direktor JKP „Vodovod i kanalizacija“ iz Novog Sada gopodin Nikica Ivić ukazao je na to da su izvorišta u Novom Sadz ugrožena zbog toga što se nalaze u blizini toplane, rafinerije, otpadnih voda i oranica na kojima se koriste herbicidi i pesticidi. Istakao je da će novo postrojenje na Sunčanom keju omogućiti eliminisanje svih sastojaka koji ugrožavaju život ljudi.\nRadovi na dogradnji fabrike vode u Novom Sadu počeli su u martu 2014. godine, a finansiraju se uz pomoć kredita Evropske investicione banke čija je vrednost oko 10 miliona evra.


AMSS: Oprez zbog klizavih puteva | TV KANAL 9 NOVI SAD\nNaslovna SERVISNE SAOBRAĆAJ AMSS: Oprez zbog klizavih puteva\nAMSS: Oprez zbog klizavih puteva\nAuto-moto savez Srbije upozorio je vozače na moguće nanose veće količine zemlje i mulja zbog obilnih padavina prethodnih dana i izlivanja pojedinih bujičnih potoka, koji povećavaju klizavost puta, smanjuju stabilnost i otežavaju upravljanje vozilom.\nOprez se savetuje naročito u zapadnim, centralnim i južnim predelima Srbije, gde meteorolozi i za danas najavljuju kišu.\nPrema poslednjim podacima Uprave granične policije, na graničnim prelazima za putnička vozila nema dužih zadržavanja od 20 minuta. Na prelazu “Vatin”, na teretnim terminalima, čeka se oko dva sata.\nSaobraćaj kod Krupnja je normalizovan jer se voda iz bujičnog potoka vratila u svoje korito, a delimično je uklonjen i veći odron kod mesta Bajevac na istom putu gde se saobraćaj odvija usporeno uz naizmenično propuštanje vozila.\nDanas od deset do 14 časova na Kružnom putu, u zoni tunela “Stara Straževica”, saobraćaj će se odvijati nizmeničnim propuštanjem, regulisano semaforima.\nNa delu auto-puta E-75, posle naplatne stanice Sirig, u smeru Subotica – Novi Sad, od sedam do 15 časova, saobraćaj će se odvijati voznom i preticajnom saobraćajnom trakom.\nNa auto-putu E-75, na nadvožnjaku preko železničkih pruga Beograd – Niš i Trupale – opovac, za saobraćaj je zatvorena leva kolovozna traka, a saobraćaj se preusmerava na desnu traku u smeru Beograd – Niš.\nNa putu Beograd – Novi Sad, u zoni nove petlje “Nova Pazova”, za saobraćaj je zatvorena zaustavna saobraćajna traka u smeru od Novog Sada ka Beogradu.\nPrethodni tekstBez vode Adice i Sarajevska\nSledeći tekstPovređen u udesu u Futogu